Document ID: 32006R1193

ΚΑΝΟΝΙΣΜΌΣ (ΕΚ) αριθ. 1193/2006 ΤΗΣ ΕΠΙΤΡΟΠΉΣ
της 4ης Αυγούστου 2006
σχετικά με την τροποποίηση του κανονισμού (ΕΚ) αριθ. 1990/2004 για καθορισμό μεταβατικών μέτρων στον αμπελοοινικό τομέα λόγω της προσχώρησης της Ουγγαρίας στην Ευρωπαϊκή Ένωση
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τη συνθήκη προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας,
την πράξη προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας, και ιδίως το άρθρο 41 πρώτο εδάφιο,
Εκτιμώντας τα ακόλουθα:
(1)
Το άρθρο 27 παράγραφος 3 του κανονισμού (ΕΚ) αριθ. 1493/1999 του Συμβουλίου, της 17ης Μαΐου 1999, για την κοινή οργάνωση της αμπελοοινικής αγοράς (1) προβλέπει ότι τα φυσικά ή νομικά πρόσωπα ή ομάδες προσώπων που έχουν προβεί σε οινοποίηση υποχρεούνται να παραδώσουν προς απόσταξη το σύνολο των υποπροϊόντων της οινοποίησης αυτής.
(2)
Ο κανονισμός (ΕΚ) αριθ. 1623/2000 της Επιτροπής, της 25ης Ιουλίου 2000, για τον καθορισμό των λεπτομερειών εφαρμογής του κανονισμού (ΕΚ) αριθ. 1493/1999 του Συμβουλίου για την κοινή οργάνωση της αμπελοοινικής αγοράς, όσον αφορά τους μηχανισμούς της αγοράς (2), προβλέπει τους κανόνες εφαρμογής της εν λόγω υποχρέωσης απόσταξης, καθώς και στο άρθρο 49, ορισμένες δυνατότητες παρέκκλισης.
(3)
Η Ουγγαρία έχει εγκρίνει τα αναγκαία μέτρα για την εφαρμογή της εν λόγω υποχρέωσης απόσταξης. Ωστόσο, οι δυνατότητες των οινοπνευματοποιείων δεν επαρκούν επί του παρόντος στην Ουγγαρία για την απόσταξη του συνόλου των υποπροϊόντων.
(4)
Βάσει του κανονισμού (ΕΚ) αριθ. 1990/2004 της Επιτροπής (3) επιτρέπεται στην Ουγγαρία να εξαιρέσει ορισμένες κατηγορίες παραγωγών από την υποχρέωση απόσταξης των υποπροϊόντων της οινοποίησης για την περίοδο 2004/05. Η παρέκκλιση αυτή παρατάθηκε για την περίοδο 2005/06. Βάσει των ανωτέρω, πρέπει να παραταθεί εκ νέου η παρέκκλιση αυτή για την περίοδο 2006/07.
(4)
Κρίνεται σκόπιμο να τροποποιηθεί ο κανονισμός (ΕΚ) αριθ. 1990/2004 αναλόγως.
(5)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 του κανονισμού (ΕΚ) αριθ. 1999/2004, οι όροι «για τις περιόδους 2004/05 και 2005/06» αντικαθίστανται από τους όρους «για τις περιόδους 2004/05, 2005/06 και 2006/07».
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 4 Αυγούστου 2006.

Labels: 18
15
17
6